Venceslaus Molotov

Venceslaus Michaelis filius Molotov  (Russice Вячеслав Михайлович Молотов, tr. Vjačeslav Michajlovič Molotov, natus Скрябин, tr. Skrjabin in oppido Kukarka gubernii Viatcensis die 25 Februarii secundum calendarium Iulianum - die 9 Martii secundum Gregorianum - 1890; mortuus Moscuae die 8 Novembris 1986) fuit rerum novarum cupidus Russicus (socius factionis bolsevicorum ab anno 1906) et dein rerum politicarum peritus Sovieticus, praeses Concilii Commissariorum Popularium URSS (Sovieticae Administrationis) ab anno 1930 ad annum 1941 atque ab anno 1939 commissarius popularis et annis ab 1946 ad 1949 et ab 1953 ad 1956 minister negotiorum externorum Unionis Sovieticae, titulo Herois Laboris Socialistici (anno 1943) nonnullisque aliis signis laudis Sovieticis ornatus. Et die 23 Augusti anno 1939 minister rerum externarum Pactum Ribbentrop-Molotovianum signavit.

Luctationis inter duces Factionis Communisticae Unionis Sovieticae causa e factione illa anno 1962 exclusus, ab anno 1963 in dimissione erat, anno autem 1984 denuo socius Factionis Communisticae Unionis Sovieticae factus.

 Bibliographia 
 Зданович А. А., Былинин В. К. Команда Андропова. Moscuae: Издательство Русь, 2005.
 Медведев Р. А. Окружение Сталина. Moscuae: Молодая гвардия, 2010.
 Никонов В. А. Молотов. Moscuae: Молодая гвардия, 2017.

Gallicauda Molotovii

 Nexus externi 

 Brevis biographia Venceslai Molotov in Museo historico Germaniae (Deutsches Historisches Museum) 
 Pagina de Venceslao Molotov in situ interretiali Heroes terrae 

Categoria:Bolsevici
Categoria:Incolae Imperii Russici
Categoria:Incolae Moscuae
Categoria:Incolae Unionis Sovieticae
Categoria:Marxistae
Categoria:Politici Russiae
Categoria:Rerum novarum cupidi Russiae